รายงานการประชุมสภาเทศบาลตำบลคอกช้าง

สมัยสามัญ สมัยที่ 4 ประจำปี 2554

ครั้งที่ 1/2554

วันที่ 22 กันยายน 2554 เวลา 13.30 น.

 ณ ห้องประชุมสภาเทศบาลตำบลคอกช้าง

..................................................

**ผู้มาประชุม**

 **ลำดับที่** **ชื่อ - สกุล** **ตำแหน่ง**

 1 นายผอน รัตนอรุณ ประธานสภา

 2 นายมะรอฟีกี ดอเลาะ รองประธานสภา

 3 นางภรรัตน์ ขุนทอง สมาชิกสภาฯ เขต 1

 4 นายพัก ทองขวัญสุข สมาชิกสภาฯ เขต 1

 5 นายอากาว วณิชยามงคล สมาชิกสภาฯ เขต 1

 6 นายภาณุ แววมณี สมาชิกสภาฯ เขต 1

 7 ร.ต.ต. นิตย์ ไชยมั่น สมาชิกสภาฯ เขต 2

 8 นายอนุชา ทิมกลับ สมาชิกสภาฯ เขต 2

 9 นางสาวกัญญาภัค เรืองฤทธิ์ สมาชิกสภาฯ เขต 2

 10 นายสมศักดิ์ ธนูอินทร์ สมาชิกสภาฯ เขต 2

 11 นายปิตุพงศ์ ด้วงเกื้อ สมาชิกสภาฯ เขต 2

 12 นายสมศักดิ์ โภคารัตนกุล เลขานุการสภา

**ผู้ไม่มาประชุม**

 **ลำดับที่** **ชื่อ - สกุล** **ตำแหน่ง**

 1 นางสุธาวาส นะนุ้ย สมาชิกสภาฯ เขต 1

**ผู้เข้าร่วมประชุม**

 **ลำดับที่** **ชื่อ - สกุล** **ตำแหน่ง**

 1 นางสาวสุวรรณี ตั้งสิริวรกุล นายกเทศมนตรี

 2 นายอำนวย ปราชญาวงศ์ รองนายกเทศมนตรี

 3 นายสมศักดิ์ ชูหนูนิมิตร รองนายกเทศมนตรี

 4 นายนิกร แพทยา รก.หัวหน้ากองสาธารณสุข

 2/เปิดประชุม

**เปิดประชุมเวลา 13.30 น.**

ประธานสภา เรียนนายกเทศมนตรี รองนายกเทศมนตรี สมาชิกสภา ปลัดเทศบาล หัวหน้ากองสาธารณสุข และผู้เข้าร่วมประชุมทุกท่าน บัดนี้สมาชิกมาครบองค์ประชุมแล้ว ผมขอเปิดการประชุมสภาเทศบาล สมัยสามัญ สมัยที่ 4 ครั้งที่ 1/2554

**ระเบียบวาระที่ 1** เรื่องที่ประธานแจ้งที่ประชุมทราบ

ประธานสภา วันนี้ไม่มีเรื่องใดที่จะแจ้งให้ที่ประชุมทราบ จึงขอผ่านไปวาระ

ต่อไป

**ระเบียบวาระที่ 2** เรื่องรับรองรายงานการประชุมสภาเทศบาล สมัยสามัญ สมัยที่ 3 ครั้งที่ 2/2554

ประธานสภาฯ ขอให้สมาชิกทุกท่านได้พิจารณาตรวจสอบรายงานการประชุมครั้งที่แล้ว

ว่าถูกต้อง หรือมีสิ่งใดต้องแก้ไขหรือเปลี่ยนแปลงเพิ่มเติมหรือไม่ ถ้าไม่มีผมขอมติที่ประชุม

มติที่ประชุม มีมติรับรองรายงานการประชุม 10 ต่อ 0

**ระเบียบวาระที่ 3** เรื่องเพื่อพิจารณา

 3.1 อนุมัติจ่ายขาดเงินสะสมเพื่อซื้อรถเก็บขยะ

ประธานสภาฯ ขอเชิญนายกเทศมนตรี หรือหัวหน้ากองสาธารณสุข ชี้แจง

หัวหน้ากองสาธารณสุข เรียนประธานสภา ผู้บริหาร สมาชิกสภา ผู้เข้าร่วมประชุมทุกท่าน โครงการจัดซื้อรถเก็บขยะ ที่ได้ขออนุมัติจ่ายขาดเงินสะสมไปแล้ว เมื่อคราวการประชุมสภา สมัยสามัญ สมัยที่ 2 ครั้งที่ 1/2554 เมื่อวันที่ 25 พฤษภาคม 2554 รายละเอียด เป็นรถบรรทุก ขนาด 6 ตัน 6 ล้อ แบบอัดท้าย ตู้บรรทุกมูลฝอย มีขนาดความจุของตู้ไม่น้อยกว่า 10 ลูกบาศก์เมตร ราคาที่จัดซื้อ 2,300,000 บาท เป็นไปตามราคามาตรฐานครุภัณฑ์ แต่เนื่องจากเมื่อศุกร์ที่ 26 สิงหาคม 2554 เวลาประมาณ 06.30 น. รถยนต์เก็บขยะ หมายเลขทะเบียน 80-4025 ยล ได้เกิดระเบิดขึ้นภายในรถเก็บขยะ เป็นเหตุให้พนักงานเก็บขยะ บาดเจ็บสาหัส จำนวน 2 ราย คือ นายสมศักดิ์ แซ่อึ่ง ต้องตัดขาเหนือหัวเข่า 1 ข้าง และนายสุรัตน์

ฟ้าอรุณ บาดเจ็บที่แขนด้านซ้าย และที่ไม่สาหัส จำนวน 3 ราย เพื่อเป็นการป้องกันเหตุ ที่อาจจะเกิดขึ้นอีก จึงได้มีการเก็บถังขยะทั้งหมด

ซึ่งเป็นถังขนาดค่อนข้างใหญ่ มาไว้ที่เทศบาล โดยจะมีการจัดหาถังขยะขนาดเล็กไว้ทดแทน เพื่อให้ประชาชนที่จะทิ้งขยะ ช่วยดูแลถังขยะ

 3/โดยเก็บถังขยะ

โดยเก็บถังขยะไว้ในบ้าน เมื่อรถเก็บขยะผ่านมา ก็ให้มาทิ้งที่รถเก็บขยะ ซึ่งเป็นที่ทราบกันโดยทั่วไปแล้ว

 การเก็บขยะค่อนข้างจะยากมากขึ้น เนื่องจากรถเก็บขยะต้องเข้าออกทุกซอย จึงขออนุมัติจ่ายขาดเงินสะสมเพื่อจัดซื้อรถเก็บขยะขนาดเล็กลงกว่าเดิม รายละเอียด ดังนี้

รถยนต์บรรทุกขยะแบบอัดท้าย

ลักษณะทั่วไป

1. รถยนต์บรรทุกขยะ (แบบอัดท้าย) ขนาด 6 ล้อ 6 ตัน
2. ตู้บรรทุกขยะมูลฝอย มีขนาดความจุของตู้ไม่น้อยกว่า 6 ลูกบาศก์เมตร
3. เครื่องยนต์ดีเซล มีกำลังแรงม้าไม่น้อยกว่า 130 แรงม้า
4. ชุดอัดท้ายทำงานด้วยระบบไฮดรอลิค
5. มีโคมไฟสัญญาณวับวาบสีเหลือง 1 ดวง
6. ได้รับการรับรองตามมาตรฐาน มอก. 9001-2552 (ISO 9001 : 2008)

 ราคา 2,000,000 บาท

ประธานสภา ขอให้ทุกท่านได้พิจารณา ขอเชิญเลขานุการสภา ชี้แจงข้อระเบียบในการ

จ่ายขาดเงินสะสม

เลขานุการสภา ระเบียบในการจ่ายขาดเงินสะสม มีดังนี้

 ระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2548 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1. ให้กระทำได้เฉพาะกิจการที่อยู่ในอำนาจหน้าที่ขององค์กรปกครอง

ส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่

จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผน พัฒนาขององค์กรปกครองส่วนท้องถิ่น หรือตามที่กฎหมายกำหนด

1. ได้ส่งเงินสมทบกองทุนส่งเสริมกิจการขององค์กรปกครองส่วน

ท้องถิ่นแต่ละประเภทตามระเบียบแล้ว

 4/(3) เมื่อได้รับ

1. เมื่อได้รับอนุมัติใช้จ่ายเงินสะสมแล้ว องค์กรปกครองส่วนท้องถิ่น

ต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

 ทั้งนี้ให้องค์กรปกครองส่วนท้องถิ่นมียอดเงินสะสมคงเหลือ

เพียงพอที่จะจ่ายค่าใช้จ่ายประจำ และกรณีฉุกเฉินที่มีสาธารณภัยเกิดขึ้น

โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว

ในส่วนของเงินสมทบกองทุนส่งเสริมกิจการขององค์กรปกครอง

ส่วนท้องถิ่น เงิน กบท. ได้ส่งแล้ว

ประธานสภาฯ ไม่ทราบว่าสมาชิกท่านใดมีความเห็นเป็นอย่างอื่นหรือไม่ ถ้าไม่มีความเห็นเป็นอย่างอื่น ผมขอให้สมาชิกลงมติ ถ้าท่านใดอนุมัติให้จ่ายขาดเงินสะสมตามจำนวนดังกล่าวขอได้โปรดยกมือขึ้น

มติที่ประชุม อนุมัติด้วยคะแนน 10 ต่อ 0

ประธานสภาฯ เมื่อที่ประชุมมีมติให้จ่ายขาดเงินสะสมแล้ว จะได้ดำเนินการต่อไป

ในส่วนของคณะกรรมการตรวจรายงานการประชุม ถ้าไม่มีผู้ใดคัดค้าน ก็ขอใช้ชุดเดิม

**ระเบียบวาระที่ 4** เรื่องอื่นๆ

ประธานสภา ไม่ทราบว่าท่านใดมีเรื่องอื่นเพิ่มเติมหรือไม่ ถ้าไม่มีผมขอปิดประชุม

ปิดประชุมเวลา 15.05 น.

 ลงชื่อ..................................................ผู้บันทึกรายงานการประชุม

 (นายสมศักดิ์ โภคารัตนกุล)

 เลขานุการสภาเทศบาลตำบลคอกช้าง

ลงชื่อ..................................................ผู้ตรวจรายงานการประชุม

 (นายผอน รัตนอรุณ)

 ประธานสภาเทศบาลตำบลคอกช้าง

 คณะกรรมการตรวจรายงานการประชุม

ลงชื่อ......................................... ลงชื่อ.......................................... ลงชื่อ............................................

(นายภาณุ แววมณี) (นายปิตุพงศ์ ด้วงเกื้อ) (นางสาวกัญญาภัค เรืองฤทธิ์)